

**Versenykiírás**

**Budapest Sprintváltó Bajnoksága**

**Eötvös Loránd emlékverseny**

**Káposztásmegyer, 2021. szeptember 15.**

A BEAC tájfutó szakosztálya az Ábel Térképészeti Kft. közreműködésével 2021. szeptember 15-én, szerdán rövidtávú, nappali, nem rangsoroló tájfutó váltóversenyt rendez Káposztásmegyeren.

Budapest Sprintváltó Bajnokságát a Budapesti Tájfutók Szövetségének megbízásából és támogatásával bonyolítjuk le.

A verseny célja sportolási lehetőség biztosítása a tájfutók minden korosztályának, valamint a Budapest Sprintváltó Bajnoki címek eldöntése. Az esemény kitűnő felkészülési lehetőség a szeptember 18-19-ei rövidtávú Országos Bajnokságokra, bár a terep jellege más.

Térkép és pálya: Hegedüs Ábel

Titkár: Hegedűs Béla

Ellenőrző bíró: Bacsó Piroska

**Versenyközpont** a Külső Szilágyi úton, a 14-es villamos Bőrfestő utca megállója mellett.

47.587255, 19.118581 47°35'14.1"N 19°07'06.9"E

**Váltó kategóriák:**

Hosszabb pálya: V21 (felnőtt, junior, ifi);

Rövidebb pálya: V45 (korösszeg: max. 45 év); V145 (szenior, korösszeg: min. 145 év); Mix

Minden váltó 3 fős, legalább 1 női indulóval, ez hasonló az Országos Bajnokság szabályaihoz.

Mix-ben nincs semmilyen megkötés, tehát lehet 3 férfi is.

**Egyéni** indulóknak: NyH, NyR

**Nevezési díj** (fizetendő **bankkártyával a nevezőrendszerben** vagy készpénzben a helyszínen).

3000–Ft/váltó, 1000–Ft/fő a nyílt egyéni kategóriában.

Kedvezmények kaphatók több jogcímen (nagy csapat, helyi lakos, nyugdíjas stb.).

Dugóka kölcsönzés: 200–Ft/fő, FN14-ig ingyenes.

SIAC dugóka kölcsönzés: 300–Ft/fő

**Nevezés**: a[**www.e-nevezes.hu**](http://www.e-nevezes.hu) **weboldalon** és korlátozottan a helyszínen

Nevezési határidő: **2021. szeptember 14**, kedd 23.00.

**A váltó névszerinti nevezését** le kell adni szintén az **E-nevezésben a nevezési határidőig.**

Tervezett tömegrajt: 17.30, nyíltban 16.00-tól lehet indulni.

Pontérintés ellenőrzése: SportIdent rendszerrel, az érintésmentes rendszer aktiválva lesz.

**Terep:**

Nyílt és félig nyílt területek néhány erdőfolttal (a vasút és a villamos között).

Térkép: 2018-ban készült, futólag felújított, 1 : 4000 / 2m

A versenyértesítőt és a rajtlistát az MTFSZ honlap versenynaptárában tesszük közzé.

Szállítást nem tervezünk, a versenyközpont BKV-val megközelíthető.

A járvány miatti szabályokat, amelyeket a hivatalos előírásokkal összhangban az Értesítőben teszünk közzé, mindenki köteles betartani.

Info: abel.terkep51@gmail.com

Mindenkit szeretettel várnak: a verseny rendezői